נאוה פרנקל

נאוה פרנקל (נולדה ב-1979) היא אומנית פרפורמנס, מנהלת אומנותית ומורה לתיאטרון ישראלית.

== ביוגרפיה ==
פרנקל נולדה ב-1979 בירושלים. בעלת תואר ראשון בפסיכולוגיה ובפילוסופיה יהודית מהאוניברסיטה העברית ובוגרת בית הספר לתיאטרון חזותי בירושלים בשנת 2008.

מלמדת בימוי עכשווי בבית הספר לתיאטרון חזותי, באקדמיה מנשר לאמנות, בבית הספר לכוריאוגרפיה 'כלים'<ref></ref>, ובאקדמיה למחול בירושלים, וחונכת אמנים צעירים בפרויקט 'טולבוקס' ובסמינר הקיבוצים.

מנהלת אמנותית של פסטיבל "בין שמיים לארץ", ומנהלת שותפה בפסטיבל "קולה של המילה".

== עבודות שיצרה ==
* שלוש ארבע - זוכת מלגת קרן התרבות אמריקה-ישראל, 2005
* יונתנה - זוכת מלגת קרן התרבות אמריקה-ישראל, 2006
* חישוב הקץ - במסגרת אירועי הפינאלה של בית הספר לתיאטרון חזותי. זוכת פרס ראש העיר ירושלים. תמונע, 2007<ref></ref>
* אשת השלד - סרט סטופ מושן המבוסס על מעשייה אינואיטית שיצרה פרנקל בשיתוף עם גילי גודיאנו כפרויקט גמר בבית הספר לתיאטרון חזותי. הסרט הוצג בבכורה בבפסטיבל תיאטרון הבובות במינכן 2007, הוקרן בפסטיבל הסרטים בחיפה ובפסטיבל האנימציה בסיאול ב-2008, וזכה במקום השני בפסטיבל הקולנוע של מילאנו באותה שנה<ref></ref>.
* חופש קטן - זוכת פרס היוצר המבטיח בפסטיבל עכו לתיאטרון אחר, 2008<ref></ref>.
* אנשים לדוגמה - עבודה בהשתתפות אנסמבל "מנוע חיפוש", סטודיו יסמין גודר ביפו, 2010<ref></ref>
* הנוטה למות - יצירה על פי הספר "לקסיקון משפחתי" של נטליה גינצבורג בהשתתפותה של פרנקל לצד חיה ברשינסקי, יובל מסקין ומיטל רז. הזירה, 2010<ref></ref>
* מתרחק והולך - עם נבו רומנו ושני גרנות. עבודה שהחלה את דרכה במסגרת פסטיבל א-ז'אנר בתיאטרון תמונע, ופותחה לעבודה באורך מלא של שעה בהפקת 'מנוע חיפוש' 2011<ref></ref>
* תרגיל משותף ראשון - תרגיל משותף לשתי יוצרות שיצרה פרנקל עם שלי פלמון במסגרת פסטיבל א-ז'אנר 2011<ref></ref>
* פירורים - יצירה של מאיה ברינר לארבעה רקדנים במסגרת פסטיבל הרמת מסך. תמונע, 2012<ref></ref>
* Down to Earth - שתי עבודות קצרות במסגרת סדנאות האמנים שאוצרת ד"ר ורד זפרן גני, הבוחנות באופן לא שגרתי את היחס שבין המקום לאיש החי בו, בביצוע יוני סילבר ונעמה שנדר. סטודיו זיק, 2013<ref></ref>
* עכשיו ולעולם לא - מופע המשלב אומנות, מוזיקה ומחול בהשתתפות ענבל יעקובי, יוני סילבר וטליה קינן. הזירה, 2013<ref></ref>
* עץ כף היד - יחד עם שני גרנות, סילביה דרורי ומיטל רז. תיאטרון נחמני, 2013<ref></ref>
* לוויתן בים - מיצג בשיתוף האמן גילי אבישר בהשתתפות רקדנים ושחקנים, שהפעילו אזורים שונים בחלל התערוכה "לוויתן" של אבישר, יצרו סיטואציות של חילופי זהויות ושיתפו את קהל הצופים בהם. מוזיאון נחום גוטמן, 2015<ref></ref>
* I look after - הזירה, 2017<ref></ref>
* Learning Songs - יצירה בהשראת המוזיקאי הניו יורקי לואיס הרדין, פסטיבל ישראל, 2017<ref></ref>
* רגלי ההר - תערוכה משותפת עם האומן אבישי פלטק הכוללת עבודות וידאו המתארות את זמן ה'לקראת', הזמן שלפני 'הדבר עצמו', שמתפקד בדרך כלל כהקדמה לעלילה עצמה. גלריה בארי, 2018<ref></ref>
* תנו לי נקודת משען ואזיז את כדור הארץ - יצירה הומוריסטית לשני שחקנים ופטיש. הזירה, 2018<ref></ref>
* באור היום - מופע במסגרת 'קהילה בתנועה' - שיעורי מחול לאנשים החיים עם פרקינסון. 2021<ref></ref>

== קישורים חיצוניים ==

נאוה פרנקל, "[https://eve.org.il/creators/נאוה-פרנקל/ לפרק ולהרכיב מחדש התנהגות אנושית]" בתוך מקום לפעולה: כוריאוגרפיה עכשווית בתיאוריה ובמעשה, בעריכת רון בראון. הוצאת אסיה, 2014. עמ' 121–148.

== הערות שוליים ==

קטגוריה:כוריאוגרפיות ישראליות
קטגוריה:רקדניות ישראליות
קטגוריה:בוגרות האוניברסיטה העברית בירושלים
קטגוריה:כוריאוגרפים ישראלים
קטגוריה:רקדנים ישראלים
קטגוריה:בוגרי האוניברסיטה העברית בירושלים
קטגוריה:בוגרות בית הספר לתיאטרון חזותי
קטגוריה:בוגרי בית הספר לתיאטרון חזותי
קטגוריה:ישראליות שנולדו ב-1979
קטגוריה:ישראלים שנולדו ב-1979